**Rammeavtale**

**Konkurransegrunnlagets del II**

Klikk eller trykk her for å skrive inn tekst.

**Gjelder for regionen(e):Forsvarsbygg region Viken**

|  |  |  |  |
| --- | --- | --- | --- |
| **Kontraktsnummer:** |  | **Saksnummer for anskaffelsen:** |  |
| **Oppstartdato:** | Klikk eller trykk for å skrive inn en dato. | **Saksnummer for kontrakten:** |  |

# PARTENE OG DERES REPRESENTANTER

|  |
| --- |
| **Oppdragsgiver:** |
| Navn: | Organisasjonsnr: |
| Staten v/Forsvarsdepartementet v/Forsvarsbygg | 975 950 662 |
| Adresse: |
|  |
| Rammeavtalens kontraktsforvalter (Oppdragsgivers representant): | Tlf: | E-post: |
|  |  |  |
| Fullmakt til å signere rammeavtalen: |  |  |
|  |  |  |

|  |
| --- |
| **Leverandør:** |
| Navn: | Organisasjonsnr: |
|  |  |
| Adresse: |
|  |
| E-post til mottak av innkjøpsordre: |
| Leverandørens representant: | Tlf: | E-post: |
|  |  |  |
| Fullmakt til å signere rammeavtalen: |  |  |
|  |  |  |

# SIGNATURER

Avtalen skal signeres elektronisk. Signatur vil fremkomme av egen signaturfil opprettet i kontraktsadministrasjonsverktøyet.

**Del II Forsvarsbyggs generelle kontraktsvilkår for rammeavtaler**

**Innhold:**

[PARTENE OG DERES REPRESENTANTER 1](#_Toc82683432)

[SIGNATURER 1](#_Toc82683433)

[1 AVTALEDOKUMENTER 4](#_Toc82683434)

[2 DEFINISJONER 4](#_Toc82683435)

[3 ALMINNELIGE BESTEMMELSER FOR RAMMEAVTALEN 4](#_Toc82683436)

[3.1 Om rammeavtalen 4](#_Toc82683437)

[3.2 Rammeavtalens volum og eksklusivitet 4](#_Toc82683438)

[3.3 Partenes representanter 5](#_Toc82683439)

[3.4 Skriftlig kommunikasjon og elektronisk signering 5](#_Toc82683440)

[3.5 Endringer 5](#_Toc82683441)

[3.6 Varighet og forlengelse 5](#_Toc82683442)

[3.7 Oppsigelse 5](#_Toc82683443)

[4 PARTENES RETTIGHETER OG PLIKTER 5](#_Toc82683444)

[4.1 Plikt til samarbeid og lojalitet 5](#_Toc82683445)

[4.2 Overdragelse av kontraktsforpliktelser 5](#_Toc82683446)

[5 LEVERANDØRENS PLIKTER 5](#_Toc82683447)

[5.1 Reklame / informasjon 5](#_Toc82683448)

[5.2 Samarbeid med andre 5](#_Toc82683449)

[5.3 Utskiftning av personell på leverandørsiden 6](#_Toc82683450)

[5.4 Uavhengighet 6](#_Toc82683451)

[5.5 Kvalitetssikring 6](#_Toc82683452)

[5.6 Opphør av rammeavtalen 6](#_Toc82683453)

[6 UNDERLEVERANDØRER 6](#_Toc82683454)

[7 AVROP PÅ RAMMEAVTALEN 6](#_Toc82683455)

[7.1 Om avropet 6](#_Toc82683456)

[7.2 Avropsmekanismer 6](#_Toc82683457)

[7.3 Bestilling ved avrop 7](#_Toc82683458)

[7.4 Prisforespørsel for avrop 7](#_Toc82683459)

[7.5 Responstider for utførelse 7](#_Toc82683460)

[7.6 Responstid ved akutte behov 7](#_Toc82683461)

[8 PRISBESTEMMELSER OG BETALINGSVILKÅR 8](#_Toc82683462)

[8.1 Time- og enhetspriser 8](#_Toc82683463)

[8.2 Påslag på materiell 8](#_Toc82683464)

[8.3 Inkludert i time- og enhetspriser 8](#_Toc82683465)

[8.3.1 Frakt 8](#_Toc82683466)

[8.3.2 Befaring og utarbeidelse av prisforespørsel for direkteavrop 8](#_Toc82683467)

[8.3.3 Møter 8](#_Toc82683468)

[8.3.4 Kjøre- og reisekostnader 8](#_Toc82683469)

[8.3.5 FDV-dokumentasjon 8](#_Toc82683470)

[8.3.6 Rapportering 8](#_Toc82683471)

[8.4 Utenom time- og enhetspriser 9](#_Toc82683472)

[8.4.1 Avfallskostnader 9](#_Toc82683473)

[8.4.2 Overtid 9](#_Toc82683474)

[9 MØTER 9](#_Toc82683475)

[10 FORHOLDET TIL ANSKAFFELSESREGELVERKET ELLER ANDRE OFFENTLIGRETTSLIGE REGLER 9](#_Toc82683476)

[11 SAMFUNNSANSVAR OG ETISKE KRAV 9](#_Toc82683477)

[11.1 Etiske krav og retningslinjer 9](#_Toc82683478)

[11.2 Korrupsjonsforebygging 9](#_Toc82683479)

[11.3 Pliktig medlemskap i StartBANK 10](#_Toc82683480)

[12 PLIKTIG MEDLEMSKAP I RETURORDNING 10](#_Toc82683481)

[13 OPPDRAGSGIVERS RETT TIL Å FØRE KONTROLL 10](#_Toc82683482)

[13.1 Revisjoner 10](#_Toc82683483)

[13.2 Skatte- og avgiftsforpliktelser 10](#_Toc82683484)

[13.2.1 Oppdragivers rett til å innhente opplysninger fra skattemyndighetene 10](#_Toc82683485)

[13.2.2 Plikt til å etterleve skatte- og avgiftslovgivningen 10](#_Toc82683486)

[14 RAPPORTERINGSPLIKT TIL BRUKERDIALOG UTLAND 11](#_Toc82683487)

[15 SIKKERHET 11](#_Toc82683488)

[16 MISLIGHOLD 11](#_Toc82683489)

[16.1 Mislighold av rammeavtalen 11](#_Toc82683490)

[16.2 Mislighold av avrop 12](#_Toc82683491)

[17 TVISTER - VERNETING OG LOVVALG 12](#_Toc82683492)

[INFORMASJON OM SKATTE- OG AVGIFTSFORHOLD (Utvidet skatteattest) 21](#_Toc82683493)

[17.1 Levert A-melding. Tre siste terminer – grunnlag arbeidsgiveravgift: 22](#_Toc82683494)

# AVTALEDOKUMENTER

Denne rammeavtalen består av dette dokumentet og følgende vedlegg:

|  |  |  |
| --- | --- | --- |
| **Alle rubrikker skal være krysset av (ja eller nei)** | **Ja** | **Nei** |
| **Del II(dette dokumentet):** |
| Vedlegg 3: Kontraktsbestemmelser for avrop og orientering til leverandører om krav til håndtering og beskyttelse av skjermingsverdig informasjon i forbindelse med anskaffelser | X |  |
| **Del III:** |
| Ytelsesbeskrivelse | X |  |
| Orientering til leverandører om krav til håndtering og beskyttelse av skjermingsverdig informasjon i forbindelse med anskaffelser | X |  |
| Fullmakt til å innhente opplysninger | X |  |

Videre inngår følgende i rammeavtalen:

* Referater og annet materiale fra forhandlinger, oppklarende drøftelser og signeringsmøte som er godkjent av begge parter
* Leverandørens tilbud
* Konkurransegrunnlaget forøvrig

# DEFINISJONER

|  |  |
| --- | --- |
| **Begrep** | **Definisjon** |
| Rammeavtalen | Denne avtalen. |
| Avrop | Bestilling av ytelser fra leverandøren iht. rammeavtalens bestemmelser. |
| Avropskontrakt | Avrop på rammeavtalen kan formaliseres som en avropskontrakt. For mal for avropskontrakt, se Vedlegg 3 Kontraktsbestemmelser for avrop. |
| Direkteavrop | Avrop som gjøres uten gjenåpning av konkurransen, i motsetning til en minikonkurranse. |

# ALMINNELIGE BESTEMMELSER FOR RAMMEAVTALEN

## Om rammeavtalen

Denne avtalen har til formål å fastsette vilkårene for rammeavtalen og de kontrakter (avrop) som oppdragsgiveren skal inngå med leverandøren om levering av varer og/eller tjenester som beskrevet i konkurransegrunnlaget.

## Rammeavtalens volum og eksklusivitet

Opplysninger oppdragsgiver har gitt om historisk eller forventet behov, volum, eller prognoser for uttak av oppdrag er av orienterende art og er uforpliktende for oppdragsgiver.

Rammeavtalen gir ikke leverandøren en eksklusiv rett til å levere ytelser som beskrevet i rammeavtalen. Oppdragsgiver forbeholder seg retten til å inngå avtaler med andre leverandører. Intensjonen er likevel at Oppdragsgiver i størst mulig grad skal benytte denne rammeavtalen.

## Partenes representanter

Hver av partene skal ved inngåelsen av rammeavtalen oppnevne en representant som har fullmakt til å opptre på vegne av vedkommende part i saker som angår rammeavtalen.

Partene skal skriftlig informere hverandre om en eventuell utskiftning av representanten.

Oppdragsgiver påberoper seg rett til å ikke godkjenne ny representant for leverandøren dersom det foreligger saklig grunn.

## Skriftlig kommunikasjon og elektronisk signering

Skriftlig kommunikasjon kan foregå elektronisk eller ved ordinær post.

Leverandør forplikter seg til å signere alle dokumenter tilhørende denne rammeavtalen, inkludert avrop, elektronisk gjennom det system oppdragsgiver til enhver tid benytter.

## Endringer

Endringer i Forsvarsbyggs generelle kontraktsvilkår for rammeavtaler skal være spesifisert i Vedlegg 1 ved signering av rammeavtalen.

Endringer i kontraktsperioden skal avtales skriftlig og signeres av begge parter. Endringsavtaler skal inngå som egne vedlegg til rammeavtalen.

Det er ikke adgang til å foreta endringer som er vesentlige.

## Varighet og forlengelse

Rammeavtalen vil ha varighet på 2 (to) kalenderår etter signering av avtalen, med mulighet for forlengelse i inntil 1 (ett) år, pluss 1 (ett) år, maksimalt totalt 4 (fire) kalenderår.

Avtalen forlenges av Forsvarsbygg ved skriftlig prolongering senest 2 (to) kalenderår etter signering av avtalen, deretter ved skriftlig prolongering seneste 3(tre) kalenderår etter opprinnelig signering.

## Oppsigelse

Oppdragsgiver kan si opp rammeavtalen med tre måneders skriftlig varsel. Oppsigelsen påvirker ikke allerede inngåtte avrop.

# PARTENES RETTIGHETER OG PLIKTER

## Plikt til samarbeid og lojalitet

Partene skal samarbeide lojalt under gjennomføringen av rammeavtalen. De skal i tide underrette hverandre om forhold som de bør forstå har eller vil få betydning for den annen part å kjenne til.

## Overdragelse av kontraktsforpliktelser

Partene kan ikke overføre rettigheter eller plikter etter denne avtalen til en tredjepart uten etter skriftlig forhåndssamtykke fra den andre parten. Samtykke kan ikke nektes uten saklig grunn.

# LEVERANDØRENS PLIKTER

## Reklame / informasjon

Leverandøren forplikter seg å ikke offentliggjøre noen form for informasjon om rammeavtalen eller avrop under denne uten på forhånd å ha innhentet skriftlig godkjennelse fra Oppdragsgiver.

## Samarbeid med andre

Leverandøren skal lojalt samarbeide med oppdragsgivers øvrige leverandører og utføre sitt oppdrag slik at det faglig og fremdriftsmessig tilpasses deres arbeid.

## Utskiftning av personell på leverandørsiden

Leverandøren kan skifte ut personell som er en del av tilbudet på rammeavtalen dersom det foreligger saklig grunn, eksempelvis opphør av arbeidsforhold, sykdom etc. Nytt tilbudt personell må inneha minst tilsvarende kompetanse som opprinnelig tilbudt personell. Leverandør skal oversende dokumentasjon på nytt personells kvalifikasjoner til rammeavtalens kontraktsforvalter.

Oppdragsgiver skal skriftlig godkjenne nytt personell før utskiftning kan foretas. Oppdragsgiver kan avvise nytt personell dersom det foreligger saklig grunn.

## Uavhengighet

Leverandøren skal gjøre oppdragsgiveren oppmerksom på forhold som kan skape problemer for han uavhengighet, eller som kan skape interessekonflikt ved gjennomføringen av rammeavtalen eller avrop.

## Kvalitetssikring

Leverandøren skal ha et implementert og dokumentert system for å sikre at arbeidene utføres i henhold til gjeldende lover, forskrifter, rammeavtalens krav og eventuelt leverandørens egne krav. Leverandøren skal også påse at underleverandører har og følger de samme eller tilsvarende systemer.

## Opphør av rammeavtalen

Ved avslutning av avtaleforholdet plikter leverandøren å bidra til en smidig overgang til en eventuelt ny leverandør dersom oppdragsgiver krever det.

# UNDERLEVERANDØRER

Leverandøren har rett til å la deler av sine kontraktsforpliktelser bli utført av underleverandører ved gjennomføring av avrop i samsvar med kontraktsbestemmelsene for det enkelte avropet. Hans kontraktansvar overfor oppdragsgiveren endres ikke ved bruk av underleverandører.

Dersom leverandøren ønsker å få godkjent andre underleverandører enn de som angitt i tilbudet til rammeavtale, skal han skriftlig varsle rammeavtalens kontraktsforvalter innen rimelig tid. Oppdragsgiver kan ikke nekte å godkjenne ny underleverandør uten saklig grunn.

# AVROP PÅ RAMMEAVTALEN

## Om avropet

Leverandøren plikter å levere de varer og/eller tjenester som omfattes av rammeavtalen etter avrop fra oppdragsgiver.

Leverandørens ytelser skal være i samsvar med de krav som fremkommer av rammeavtalen, og utføres i henhold til oppdragsgivers oppdragsbeskrivelse ved avropet.

Leverandør plikter å varsle rammeavtalens kontraktsforvalter om avrop i strid med denne rammeavtalens vilkår og mekanismer.

## Avropsmekanismer

Avrop på rammeavtale med en leverandør bestilles gjennom innkjøpsordre eller signering av avropskontrakt.

For denne rammeavtalen gjelder følgende avropsmekanismer:

Service etter oppgitte priser i prisskjema

Regningsarbeid (medgått tid og materiell)

Fastpristilbud fra avtaleleverandør

Leveransevilkår for arbeidene og prisnivå for fastpris skal være i samsvar med priser og leveransevilkår i rammeavtalen.

## Bestilling ved avrop

Alle bestilte avrop skal skje skriftlig, enten i form av en innkjøpsordre med tilhørende ordrebekreftelse eller avropskontrakt.

Forsvarsbygg har automatisk utsendelse av innkjøpsordre fra vårt ERP-system. Leverandøren skal oppgi en e-postadresse for mottak av alle innkjøpsordre på rammeavtalen. Avtalt e-postadresse er oppgitt på rammeavtalens forside.

Dersom bestilling er oversendt i form av en innkjøpsordre skal leverandøren så snart det er mulig, og senest innen 3 virkedager, bekrefte mottak av bestilling.

Ved bestilling i form av avropskontrakt skal mal for avropskontrakt benyttes og signeres av begge parter.

## Prisforespørsel for avrop

Forut for et avrop kan oppdragsgiver be om et kostnadsoverslag eller en fastpris, heretter omtalt som en prisforespørsel.

Leverandøren skal så snart det er mulig, og senest innen 3 virkedager, bekrefte mottak av prisforespørsel. Bekreftelsen skal inneholde svar på når forespurt tilbakemelding er klar.

Dersom det mangler opplysninger av betydning for kalkulering av prisforespørsel, skal leverandøren straks varsle oppdragsgiver om dette.

Dersom bekreftelsen på mottatt prisforespørsel ikke inneholder en dato for svar på henvendelse, skal svar på prisforespørsel sendes til oppdragsgiver senest innen 5 virkedager fra forespørselen ble sendt fra oppdragsgiver. Leverandør kan be om lengre frist dersom oppdragets art og omfang tilsier det.

## Responstider for utførelse

Ved behov for vedlikehold og reparasjoner skal det normalt ikke overstige 5 virkedager.

Leverandøren skal ha tilgjengelig materiell som erfaringsmessig blir brukt ved oppdukkende behov og etablere logistikkopplegg slik at fastsatt leveringstid kan overholdes. Leverandøren skal utføre oppdraget etter avtalt fremdrift. Gjennomføring av service av samtlige anlegg avtales gjennom egne fremdriftsplaner.

 Arbeidene skal alltid gjøres rasjonelt og fremdriften skal være normalt bedre enn hva konkurrerende firma kan tilby. Leverandør kan be om lengre frist dersom oppdragets art og omfang tilsier det.

## Responstid ved akutte behov

Ved akutte behov skal leverandøren respondere på telefon hele døgnet og møte ved lokasjonene innen 4 timer.

# PRISBESTEMMELSER OG BETALINGSVILKÅR

Rammeavtalens priser og betalingsvilkår skal legges til grunn ved alle avrop. Prisene oppgitt er maksimale priser. Leverandøren kan tilby lavere priser.

## Time- og enhetspriser

Prisene i prislisten skal inkludere alle leverandørens direkte og indirekte kostnader slik som lønn, gebyrer, sosiale utgifter, arbeidsavgifter, feriepenger, arbeidsgiveromkostninger, kostnader for bruk av alt verktøy både manuelt og elektrisk, verneutstyr og arbeidsgivers fortjeneste.

Rammeavtalens priser og betalingsvilkår skal legges til grunn ved alle avrop. Prisene oppgitt er maksimale priser. Leverandøren kan tilby lavere priser.

## Påslag på materiell

Leverandørens oppgitte påslagsprosent brukes på alt materiell og skal dekke alle leverandørens direkte og indirekte kostnader inklusive frakt, avgifter og lignende, samt fortjeneste.

Påslaget multipliseres med nettopris/innpris. Med nettopris/innpris menes den dokumenterte prisen leverandøren selv betaler for produktene/materiellet eksklusive mva.

## Inkludert i time- og enhetspriser

### Frakt

Alt materiell i tilknytning til denne rammeavtalen leveres og forsendes fritt (DDP iht. Incoterms 2020) på avtalt sted eller til angitt adresse.

### Befaring og utarbeidelse av prisforespørsel for direkteavrop

Leverandøren får ikke dekket kostnader til befaring eller utarbeidelse av prisforespørsel for direkteavrop dersom ikke annet er avtalt.

### Møter

Det er lagt opp til jevnlige møter mellom leverandør og oppdragsgiver for planlegging og oppfølging av rammeavtalen. Ved behov kan hver av partene også kreve at det skal holdes egne møter for å ta opp særskilte problemstillinger. Oppdragsgiver fastsetter tid og sted for møtene.

Kostnader til møter godtgjøres ikke.

### Kjøre- og reisekostnader

Kjøre- og reisekostnader, samt avgifter som inngår i dette, skal være innkalkulert i prisene for gjennomføring av service i hele det geografiske virkeområdet. Det vil si at timepriser begynner å løpe når mannskap og utstyr er operativ på oppdragsstedet.

Kjøre- og reisekostnader tilkommer de ganger leverandøren blir hasteutkalt.

### FDV-dokumentasjon

Utarbeidelse av FDV-dokumentasjon etter utført arbeid dekkes av prispåslaget som oppgis i prisskjema, og blir ikke godgjort utover dette. Servicerapporter er inkludert i fastpris på service. Øvrig FDV-dokumentasjon etter ombygging o.l prises etter medgått tid oppgitt i prisskjema eller etter avtalt fastpris.

### Rapportering

Kostnader knyttet til rapportering er inkludert i timepriser.

## Utenom time- og enhetspriser

### Avfallskostnader

Dokumenterte avgifter for sluttbehandling av avfall, slik som slitedeler, slam etc. kan viderefaktureres Forsvarsbygg uten påslag.

### Overtid

Oppdrag utenom arbeidstid kan forekomme, men kun etter forespørsel/aksept fra oppdragsgiver.

Timepriser ved pålagt overtidsarbeid oppgis i prisliste. Slikt arbeid er aktuelt ved utrykning og lignende der oppdragsgiver har bestemt at arbeidet skal utføres utenom ordinær arbeidstid. I de tilfeller leverandøren selv velger å utføre oppdraget utenom ordinær arbeidstid utbetales det ikke tillegg.

Tilleggsbetaling gis etter egne satser for hhv; hverdager overtid, og lørdag, søndager og helligdager.

# MØTER

For planlegging og oppfølging av rammeavtalen skal det avholdes møter mellom leverandør og oppdragsgiver som spesifisert i ytelsesbeskrivelsen del III. Oppdragsgiver fastsetter tid og sted for møtene. Ved behov kan hver av partene også kreve at det skal holdes egne møter for å ta opp særskilte problemstillinger.

Kostnader til møter godtgjøres ikke.

# FORHOLDET TIL ANSKAFFELSESREGELVERKET ELLER ANDRE OFFENTLIGRETTSLIGE REGLER

Dersom det på noe tidspunkt fremstår som sannsynlig for Oppdragsgiver at denne rammeavtalen strider mot det til enhver tid gjeldende anskaffelsesregelverk, eller andre offentligrettslige regler, kan avtalen bringes til opphør med umiddelbar virkning etter ensidig skriftlig melding fra Oppdragsgiver. Leverandør kan ikke fremme krav basert på slikt bortfall.

Det samme gjelder for avrop.

# SAMFUNNSANSVAR OG ETISKE KRAV

## Etiske krav og retningslinjer

Leverandøren plikter å gjøre seg kjent med og overholde de etiske krav og retningslinjer som gjelder for Forsvarsbygg. De for tiden etiske kravene og retningslinjene kan leses på <https://www.forsvarsbygg.no/no/om-oss/samfunnsoppdraget/etikk-og-varsling-i-forsvarsbygg/>.

Leverandør skal signere og oversende «Etisk egenerklæring for leverandører til forsvarssektoren» i forbindelse med tilbudet, og deretter årlig i forbindelse med rapportering.

## Korrupsjonsforebygging

Leverandøren plikter å arbeide for å forhindre korrupsjon i sin virksomhet. Leverandøren må kunne vise til at de har iverksatt tiltak eller har systemer som skal forebygge korrupsjon og påvirkningshandel. Dette kan være etablering av internkontroll, utarbeidelse av etiske retningslinjer, opprettelse av varslingskanal og lignende, og som minimum går ut på å forebygge korrupsjon og påvirkningshandel.

## Pliktig medlemskap i StartBANK

Dersom oppdragene under rammeavtalen gjelder bygg- eller anleggsbransjen, skal leverandøren ved inngåelse av rammeavtalen fremlegge kopi av registreringsbevis fra StartBANK. Registreringsbeviset må ikke være eldre enn ett år.

Leverandøren skal gi StartBANK fullmakt til å innhente skatte- og avgifts informasjon (SKAV-info) i hele kontraktsperioden.

Personell fra virksomhet som ikke er registrert i StartBANK kan nektes adgang til byggeplass.

Punktet gjelder også for underleverandører.

# PLIKTIG MEDLEMSKAP I RETURORDNING

En norsk leverandør (merverdiavgiftsregistrert i Norge) skal senest ved kontraktsinngåelsen fremlegge dokumentasjon (medlemsbevis fra Grønt Punkt Norge AS eller tilsvarende ordning) for at han er medlem i en miljømessig forsvarlig returordning for sluttbehandling av emballasje eller oppfyller forpliktelsen gjennom tilsvarende egen returordning. Dersom Leverandøren er av den oppfatning at han ikke kommer til å benytte emballasje, skal han senest ved kontraktsinngåelsen sende en skriftlig erklæring til Oppdragsgiver om dette.

# OPPDRAGSGIVERS RETT TIL Å FØRE KONTROLL

## Revisjoner

Oppdragsgiver har rett til innsyn i leverandørens organisasjon, systemer og dokumenter for det formål å verifisere at rammeavtalens vilkår overholdes.

Ved revisjon skal leverandøren vederlagsfritt yte rimelig assistanse.

## Skatte- og avgiftsforpliktelser

### Oppdragivers rett til å innhente opplysninger fra skattemyndighetene

Før kontraktsinngåelse skal leverandøren gi oppdragiver en fullmakt for utvidet skatteattest, se vedlegg til konkurransegrunnlagets del I. Tilsvarende gjelder for underleverandør som benyttes for å oppfylle et kvalifikasjonskrav.

Fullmakten gir oppdragiver rett til, et ubegrenset antall ganger, å innhente taushetsbelagte opplysninger fra skattemyndighetene som er angitt i fullmakten. De rettigheter og plikter som fremgår av fullmakten, gjelder i 4 år fra signering av fullmakten. Fullmakten er generell for Forsvarsbygg, og opprettholdelse av fullmakten er vesentlig for kontraktsforholdet.

Fullmakt for utvidet skatteattest skal undertegnes av alle underleverandører så tidlig som mulig, dog minimum 10 dager før oppstart av underleverandørens arbeid med mindre annet skriftlig avtales med oppdragiver.

### Plikt til å etterleve skatte- og avgiftslovgivningen

Leverandøren skal til enhver tid etterleve Norges skatte- og avgiftslovgivning, herunder levere skattemeldinger og a-meldinger samt betale skatt og avgift i henhold til skatteforvaltningslovens frister. Det samme gjelder underleverandører.

Oppdragiver kan under kontraktsperioden kreve at Leverandøren betaler utestående skatt eller avgift uten ugrunnet opphold. Dersom restansene gjelder en underleverandør kan Oppdragiver kreve at Leverandøren sørger for at underleverandøren betaler det utestående uten ugrunnet opphold.

Brudd på overnevnte plikter gir oppdragiver rett til å kreve at forholdet rettes opp, eller om nødvendig bytte ut underleverandør, innen en rimelig frist gitt ved skriftlig varsel fra oppdragiver.

Vesentlig mislighold av ovennevnte plikter kan påberopes av oppdragiver som grunnlag for heving.

Alle avtaler leverandør inngår for utføring av arbeid under denne kontrakten skal inneholde tilsvarende bestemmelse.

# RAPPORTERINGSPLIKT TIL BRUKERDIALOG UTLAND

Kontrakt gitt til utenlandsk leverandør eller underleverandør, og alle arbeidstakere på slik kontrakt, skal rapporteres til Brukerdialog Utland i henhold til skatteforvaltningsloven § 7-6.

Leverandøren er ansvarlig for at slik rapportering skjer i hele kontraktskjeden. Leverandøren skal på forespørsel dokumentere at rapporteringsplikten er oppfylt ved kopi av innmeldingsskjema eller kvittering fra Altinn.

Eventuelt ansvar for skatter eller avgifter, gebyrer eller tvangsmulkt ilagt oppdragiver som følge av at leverandøren ikke har overholdt sine forpliktelser etter dette punktet er leverandørens ansvar og skal betales av ham.

# SIKKERHET

Dersom rammeavtalen og avropet innebærer at Leverandøren får tilgang til eller tilvirker skjermingsverdig informasjon, eller får tilgang til et skjermingsverdig objekt eller infrastruktur, plikter Leverandøren å ivareta krav gitt i, eller i medhold av, lov om nasjonal sikkerhet av 1. juni 2018 nr. 24 (sikkerhetsloven) med forskrifter.

Leverandøren er ansvarlig for å påse at sikkerhetsbestemmelser etterleves i egen virksomhet og hos under­leverandør som medvirker i anskaffelsen. Overtredelse av sikkerhetskrav vil kunne anses som vesentlig mislighold av Leverandørens kontraktsforpliktelser.

Leverandøren må selv dekke utgifter til å oppfylle krav som følger av sikkerhetsloven med forskrifter, hvis ikke noe annet følger av avtalen, sikkerhetsavtalen eller forskrift (se forskrift om sikkerhetsklarering og annen klarering av 20. desember 2018 (klareringsforskriften) § 31).

Forsvarsbygg har etter sikkerhetsloven § 4-1 annet ledd et ansvar for å påse at Leverandøren har tilstrekkelig risiko- og sikkerhetsforståelse. Det innebærer at Forsvarsbygg som ledd i oppfølgingen av at Leverandøren oppfyller sine kontraktsforpliktelser vil kunne kontrollere at kravet til forsvarlig sikkerhetsnivå er oppfylt. Leverandøren skal legge til rette for at Forsvarsbygg kan gjennomføre slik kontroll.

For ytterligere krav til sikkerhet, se informasjon i vedlegg til ytelsesbeskrivelsen.

Leverandøren plikter å rette seg etter generelle og stedlige sikkerhetsbestemmelser, og plikter å etterkomme de krav som følger av sikkerhetsloven m/forskrifter, samt militære bestemmelser. Leverandøren innestår for at hans virksomhet kan utføres i samsvar med de til enhver tid gjeldende sikkerhetsbestemmelser. Brudd på dette punkt skal alltid regnes som vesentlig mislighold av rammeavtalen.

Under gjennomføringen av rammeavtalen vil leverandør få tilgang til skjermingsverdig informasjon eller objekt i henhold til sikkerhetsloven. Det er krav om at personer som skal ha tilgang til den skjermingsverdige informasjonen må autoriseres. Personer som skal autoriseres for skjermingsverdig informasjon gradert KONFIDENSIELT eller høyre, må sikkerhetsklareres før autorisering. For denne rammeavtalen er det *(angitt ved kryss):*

☐ Alt. 1: Krav til autorisasjon for BEGRENSET nivå for adgang til base/leir/objekt

☐ Alt. 2: Krav til sikkerhetsklarering for <HEMMELIG> for adgang til base/leir/objekt

☐ Alt 1: Krav til autorisasjon for BEGRENSET for tilgang til skjermingsverdig informasjon

☐ Alt 2: Krav til sikkerhetsklarering for <fyll inn nivå> for tilgang til skjermingsverdig informasjon

For denne rammeavtalen vil det være behov for å sikkerhetsklarere 5 **(fem) personer** med krav til sikkerhetsklarering for **HEMMELIG** for adgang til base/leir/objekt, per konkurranseområde kunngjøringen er delt inn i.

# MISLIGHOLD

## Mislighold av rammeavtalen

Mislighold av rammeavtalen håndteres i henhold til alminnelige kontraktsrettslige prinsipper.

Erstatning for indirekte tap kan ikke kreves. Indirekte tap omfatter, men er ikke begrenset til, tapt fortjeneste av enhver art, tapte besparelser, tap av data og krav fra tredjeparter.

## Mislighold av avrop

Mislighold og sanksjoner knyttet til det enkelte avrop er regulert i Vedlegg 3 Kontraktsbestemmelser for avrop.

Gjentatt eller vesentlig mislighold av avrop vil kunne bli ansett som vesentlig mislighold av rammeavtalen.

# TVISTER - VERNETING OG LOVVALG

Tvister som ikke avgjøres i minnelighet, skal behandles ved de ordinære domstolene.

For utenlandske kontraktsparter avtales Oslo som verneting.

Tvister behandles etter norske materielle- og prosessuelle rettsregler.